b'\n_START_ARTICLE_\nLyse Kloster\n_START_PARAGRAPH_\nLyse Kloster var et cistercienserkloster, og resterne af det ligger ved Lysefjorden 27 km syd for Bergen i Os kommune i Norge. Klosteret blev grundlagt i 1146 af munker fra Fountains Abbey i England og var i funktion frem til 1536._NEWLINE_Ruinerne efter klosteranl\xc3\xa6get er s\xc3\xa5 godt bevaret at de kan give en fornemmelse af hvordan kirken og to af fl\xc3\xb8jene har v\xc3\xa6rt udformet. Kirken er enskibet med to sidekapeller p\xc3\xa5 hver side af koret. Indvendig m\xc3\xa5ler den ca. 40\xc3\x9790 m. Den har haft flere portaler som fort\xc3\xa6ller om klosterets forskellige funktioner: en som f\xc3\xb8rer fra skibet ud i det fri i vest, en som gik ud til klostergangen, en som kan have haft forbindelse til vestfl\xc3\xb8jen hvor l\xc3\xa6gbr\xc3\xb8drene holdt til , en som gik fra koret til kirkeg\xc3\xa5rden via nordre kapel, og endelig en som f\xc3\xb8rte til s\xc3\xb8ndre kapel og videre op af nattrappen til munkenes sovesal i \xc3\xb8stfl\xc3\xb8jens overetage._NEWLINE_Efter det traditionelle m\xc3\xb8nster l\xc3\xa5 kapitelsalen i \xc3\xb8stfl\xc3\xb8jen, n\xc3\xa6rmest kirken. To portaler fra korsgangen f\xc3\xb8rte ind i det rigt udformede rum, som den gang var hv\xc3\xa6lvet. Videre kom det smale parlatorie, f\xc3\xb8r passagen ud fra klosterg\xc3\xa5rden til bygningerne udenfor selve anl\xc3\xa6get. Fra gangen var der adkomst til et stort rum for enden af \xc3\xb8stfl\xc3\xb8jen. Dette kan have v\xc3\xa6ret dagrummet; munkenes arbejdsrum._NEWLINE_Sydfl\xc3\xb8jen er ikke s\xc3\xa5 enkel at tolke fordi rester efter flere ombygninger er bevaret, og hvordan en eventuel vestfl\xc3\xb8j kan have set ud ved vi ikke i dag._NEWLINE_Klosterg\xc3\xa5rden er n\xc3\xa6sten 20 m i kvadrat. Den har v\xc3\xa6ret omgivet af en arkader\xc3\xa6kke med rundbuede \xc3\xa5bninger og dobbeltstillede s\xc3\xb8jler som st\xc3\xa5r p\xc3\xa5 en lav mur. Denne stammer fra sidste halvdel af 1100-tallet. B\xc3\xa5de den generelle udforming og rummenes funktion ser ud til at f\xc3\xb8lge det traditionelle m\xc3\xb8nster for et cistercienserkloster. Dette g\xc3\xa6lder ogs\xc3\xa5 ikonografien i kapitelsalene som er bevart.'